Satyren

Satyren var en norsk tegneserie som ble tegnet av forfatter, bokillustratør og tegneserietegner Thore Hansen.

Tegneserien Satyren gikk ukentlig i magasinet Alle Menn fra nummer 1 i 1967 til nummer 52 i 1975. Tegneserien besto noen ganger av kun en enkelt rute, andre ganger av flere ruter. Temamessig besto serien stort sett av erotiske vitser. Hovedkarakterene i serien var mannlige satyrer og kvinnelige nymfer. I utgangspunktet gjorde serien narr av den forsiktige norske pornoen og den strenge sensuren på 1960- og 1970-tallet. Satyren harselerte med dette og gjorde pornoen "hardere". De senere år bar serien preg av eksperimentell lek med genren, gjerne i samarbeid med Ragnar «Joker» Pedersen (Ukens amøbe).

Kategori:Tegneseriefigurer
Kategori:Norske tegneserier